KBANK ตั้ง “ขัตติยา อินทรวิชัย” นั่ง CEO แทน “บัณฑูร ลำซ่ำ” หลังครบกำหนดสัญญา
KBANK ตั้ง "ขัตติยา อินทรวิชัย" นั่ง CEO แทน "บัณฑูร ลำซ่ำ" หลังครบกำหนดสัญญา
KBANK ตั้ง "ขัตติยา อินทรวิชัย" นั่ง CEO แทน "บัณฑูร ลำซ่ำ" หลังครบกำหนดสัญญา
11 ต.ค. 2562

ธนาคารกสิกรไทย จำกัด (มหาชน) หรือ KBANK เปิดเผยว่า ที่ประชุมคณะกรรมการบริษัทเมื่อวันที่ 26 ก.ย.2562 มีมติอนุมัติตามข้อเสนอแนะของคณะกรรมการทรัพยากรบุคคลและกำหนดอัตราค่าตอบแทน ให้แต่งตั้งนางสาวขัตติยา อินทรวิชัย กรรมการและกรรมการผู้จัดการ เป็นกรรมการและประธานเจ้าหน้าที่บริหารของธนาคาร สืบแทนนายบัณฑูร ล่ำซ่ำ ที่ครบกำหนดตามสัญญา
พร้อมกันนั้น คณะกรรมการฯ ยังแต่งตั้งให้นายบัณฑูร ดำรงตำแหน่งประธานกรรมการ ประเภทกรรมการที่ไม่เป็นผู้บริหาร อีกทั้งดำรงตำแหน่งที่ปรึกษาแก่คณะจัดการ โดยให้มีผลตั้งแต่วันประชุมสามัญผู้ถือหุ้นปี 63 เป็นต้นไป
ทั้งนี้ ธนาคารแห่งประเทศไทย (ธปท.) ได้ให้ความเห็นชอบการแต่งตั้งดังกล่าวแล้ว